Crkvenjak Stipan Mihael Dragun, Splićanin s adresom u Poljskoj, na Facebooku je komentirao požar na splitskom području okrivljujući za njega - Ultru.

"Pretvorili grad u Sodomu i Gomoru (Ultra), pa se sada svi pitaju i čude, kako nas snađe takvo zlo?! Prepustili se razvratu, bludu i da dalje ne nabrajam. A Gospodin u svom gnjevu spusti na taj grad oganj i sumpor", napisao je te zaprepastio čak i neke vjernike, piše Index.hr.





<!--cke_bookmark_562S--><!--cke_bookmark_562E-->



Objava je izazvala lavinu komentara, među kojima su bile i kritike: "Sram te bilo", ''Preteške i osuđujuće riječi, Stipane. Ultra je trajala svega par dana, a što je npr. sa zlom pobačaja koje se danomice vrši po cijelom svijetu, a koje kudikamo veće zlo od raskalašene mladeži'', ''znači po vašoj logici je Bog spalija po Dalmacije radi trodnevnog tehno koncerta, ali nije zapalija župe di zlostavljaju dicu ili Vatikan di sveČenici organiziraju gay orgije''.



Jedan mu je korisnik Facebooka poručio: "Stipane brate mani se ovakvih izjava! Budeš pomogao, a ne sudio iz fotelje...", na što je svećenik odgovorio: "Dragi brate upravo pomažem, a ponajprije molitvom, kome se ne sviđa, može misliti drugačije. Da sam doma rado bih pomogao, a ovako iz Poljske, nisam u stanju. Moja ljubav prema domovini je neupitna i savjest čista pred Bogom. Sve što sam rekao ili napisao, nisu moje izmišljotine ili manjak vremena, pa tako malo komentiram... Moj odvjetnik je Gospodin, a svjetlo na mom putu Njegova Riječ (Sv. Pismo)".